ચીને પાકિસ્તાનને આ બાબતની સૂચના પણ આપી દીધી છે કે તે આ મામલે હસ્તક્ષેપ નહીં કરે. પાકિસ્તાનના સમાચાર પત્ર ડોનના જણાવ્યા અનુસાર ચીને કહ્યું છે કે, નિષ્ફળ પ્રસ્તાવને સમર્થન આપી તે પોતાની સ્થિતિ નબળી બનાવવા નથી માંગતું. જેથી હવે પાકિસ્તાનના અર્થતંત્ર પર બ્લેક લિસ્ટ થવાનો ખતરો મંડરાઈ રહ્યો છે. જો જૂન સુધીમાં પાકિસ્તાન ટેરર ફંડિગનો અંત આણવાની વિસ્તૃત યોજના નહીં તૈયાર કરે તો તેનું નામ બ્લેક લિસ્ટની યાદીમાં સામેલ કરી દેવામાં આવશે.